钦定古今图书集成/明伦汇编/氏族典/第156卷 > 《廖用贤尚友录》 > 源乾曜
## 钦定古今图书集成/明伦汇编/氏族典/第156卷 > 《廖用贤尚友录》 > 源乾曜

按《唐书源乾曜传》，“乾曜，相州临漳人。祖师民，隋刑部
侍郎。父直心，高宗时太常伯，流死岭南。乾曜第进士，
神龙中以殿中侍御史黜陟江东，奏课最，频迁谏议
大夫。开元初，邠王府吏犯法，元宗敕左右为王求才。
长史，太常卿姜晈荐乾曜，自梁州都督召见，擢少府
少监，兼邠王府长史，累进尚书左丞。四年，拜黄门侍”
郎、同紫微黄门平章事。逾月，与姚崇俱罢。会帝东幸，
以京兆尹留守京师，治尚宽简，人安之。八年，复为黄
门侍郎、同中书门下三品，进位侍中。东封还，为尚书
左丞相、兼侍中。久之，罢侍中，迁太子少师，避祖名更
授少傅、安阳郡公。卒，赠幽州大都督。乾曜性谨重，历
官皆以清慎恪敏得名。